V Nasi si obupno prizadevajo, da bi jih našli, ker zaradi starosti lahko vsak čas razpadejo. Neposreden prenos z Lune si je julija 1969 ogledalo 600 milijonov ljudi po vsem svetu, poroča Sky News.

Malo je znano, da je bil prenos zelo kakovosten, nič kaj podoben zamegljenim posnetkom, ki jih lahko vidimo po televiziji. Zaradi nezdružljive tehnologije je namreč potekal tako, da so prizore z Lune predvajali na zaslon, v katerega so bile uperjene kamere in ga snemale. Po izjavah pristojnih bi originalni trakovi, če jih bodo našli, končno ovrgli teorijo, po kateri naj bi prve človeške korake na Luni Nasa preprosto posnela v hollywoodskem studiu in tako prevarala ves svet.

Poleg prvega Armstrongovega sprehoda in njegovih znamenitih besed »Majhen korak za človeka, velik korak za človeštvo« je med pogrešanimi tudi originalen trak, ki prikazuje pristanek Apolla 11 na Luni, je zapisal časnik The Sydney Morning Herald.